paragraph_text: Klinici danas prijeti gašenje. Samostalnost je načeta 2019. godine kada je pretvorena u Zavod, što se nikad nije događalo u povijesti KBC-a Rebro, jer se većina dosadašnjih ravnatelja trudila u okviru te elitne zdravstvene institucije imati što više klinika, a ne što manje. Zgrada Klinike za psihološku medicinu proglašena je veljače 2020. godine u dodatnom karantenom za grad Zagreb. Mjesec dana poslije, nakon potresa u Zagrebu, pod opravdanjem posljedica zagrebačkog potresa po bolnicu Jordanovac, usmenim nalozima intenzivno se radi na preseljenju djelatnika Klinike za psihološku u – Hotel Rebro, objekt koji ne zadovoljava skoro niti jedan zakonski kriterij za obavljanje zdravstvene djelatnosti. Na razini KBC-a Zagreb nije provedena niti jedna stručna rasprava razlozima iseljenja Klinike, u smislu prioriteta javnozdravstvenih potreba, prije svega na povećani broj duševnih tegoba u Hrvatskoj kao posljedici pošasti i potresa. S druge strane, zgrada Kliničke bolnice Dubrava zjapi prazna i vrlo neiskorištena, tek s jednim operativnim zahvatom u mjesec dana.